《金缕曲 与诸同人话吴兴风景有感 十七叠前韵》
清代·叶绍本

忆煞乌程酒。听传来、苹洲渔笛，乡梦回否。碧玉双溪流不断，漉去泾泥五斗。

浮黛影、山痕面九。小艇瓜皮随荡漾，泊芦花、恰有闲鸥守。

波汉水、碑岘首。

晶宫绝少轮啼走。尽放眼、绿荷如海，翠衣携手。一带鱼鳞楼阁好，修竹暑风不受。

爱修网、银刀巨口。顾渚芽茶白于雪，更团栾、明镜热妍丑。

子夜曲、红亭牖。

作者简介：叶绍本，字仁甫，号筠潭，归安人。嘉庆辛酉进士，改庶吉士，授编修，历官山西布政使，降鸿胪寺卿。有《白鹤山房诗钞》。